
Nr. SC 2008 -  7128 / 02.04.2008
REFERAT
privind dezmembrarea parcelei nr. 5/B din Parcul Industrial Freidorf

În vederea atragerii investiţiilor străine din domeniul producţiei şi a serviciilor aferente, precum şi pentru sporirea numărului de locuri de muncă - măsuri care vor potenţa dezvoltarea economică locală - în conformitate cu Hotărârea Consiliului Local al Municipiului Timişoara nr. 220/1999, a fost constituit Parcul Industrial Freidorf Timişoara. Terenul aferent acestuia este situat în zona de sud-vest a Municipiului Timişoara, în intravilanul localităţii şi este înscris în C.F. nr. 4252 Freidorf, cu nr. top. 315/a-317/1; 1148/a/1/8/2; 311/b/42/10/2/1/1/1/1/1/a/2; 3/1/1/1/1/1/1/1/a, cu suprafaţa totală de 47 ha. şi 9015 mp. şi având ca proprietar Municipiul Timişoara.
Prin Hotărârea Consiliului Local al Municipiului Timişoara nr. 160/2004 a fost aprobată dezmembrarea parcelei cu nr. 5 în suprafaţă de 3 ha - în două parcele cu suprafaţă de 1 ha (parcela 5/A), respectiv 2 ha (parcela 5/B). 
Parcela de teren nr. 5/B a fost scoasă la licitaţie iar ulterior contractul de concesiune cu firma “Interpart Automotive SA”, câştigătoarea licitaţiei, a fost reziliat la solicitarea acesteia.
Prin Hotărârea Consiliului Local al Municipiului Timişoara nr. 134/24.04.2007 s-a aprobat încheierea unui contract de împrumut de folosinţă (comodat) cu Teatrul Naţional “Mihai Eminescu” pentru o suprafaţă de teren de 1 ha, în scopul realizării de depozite pentru recuzită în Parcul Industrial Freidorf.
Având în vederea necesitatea alocării unei parcele de 1 ha Teatrului Naţional “Mihai Eminescu” pentru încheierea contractului de împrumut de folosinţă (comodat), conform Hotărârii Consiliului Local al Municipiului Timişoara nr. 134/2007 şi având în vedere faptul că parcela 5/B este liberă ca urmare a rezilierii contractului de concesiune încheiat cu firma “Interpart Automotive SA”, propunem dezmembrarea acestei parcele în două parcele de 1 ha, numerotate 5/B/1 şi 5/B/2, conform planşei prezentate în Anexă. Dintre aceste două parcele, parcela 5/B/2 va fi atribuită Teatrului Naţional “Mihai Eminescu” Timişoara, urmând ca parcela 5/B/1 să fie scoasă la licitaţie în vederea concesionării în cazul în care vor exista solicitări din partea unor firme interesate.

 Menţionăm faptul că dezmembrarea terenului, scoaterea din circuitul agricol şi operarea în Cartea Funciară pentru parcela 5/B/2 cad în sarcina şi se vor face pe cheltuiala comodatarului.
Activităţile propuse sunt în concordanţă cu prevederile Planului Urbanistic General al Municipiului Timişoara.
Având în vedere aspectele menţionate mai sus;

În conformitate cu Legea nr. 213/17.11.1998 privind proprietatea publică şi regimul juridic al acesteia;
În baza Hotărârii Consiliului Local al Municipiului Timişoara nr. 134/24.04.2007 privind încheierea unui contract de împrumut de folosinţă cu Teatrul Naţional “Mihai Eminescu” Timişoara.
În baza art.45 din Legea nr.215/2001 privind administraţia publică locală, republicată;

În conformitate cu prevederile art. 36 alin (2), lit. c) şi alin.(5), lit. c) din Legea administraţiei publice locale nr. 215/2001, republicată,
Propunem:
1. Dezmembrarea parcelei cu nr. 5/B din Parcul Industrial Freidorf, cu suprafaţa de 2 ha, în două parcele cu suprafaţă de 1 ha fiecare, numerotate 5/B/1 şi 5/B/2, conform planşei anexate.

2. Pentru parcela 5/B/2 se va încheia contractul de împrumut de folosinţă (comodat) cu Teatrul Naţional „Mihai Eminescu” Timişoara (comodatarul), în baza Hotărârii Consiliului Local al Municipiului Timişoara nr. 134/2007.
3. Modificarea în mod corespunzător a Planului Urbanistic de Detaliu  "Parcul Industrial Freidorf".
4. Dezmembrarea terenului, scoaterea din circuitul agricol şi operarea în Cartea Funciară pentru parcela 5/B/2 cad în sarcina şi se vor face pe cheltuiala comodatarului.

